## Kajetan Kovič, Južni otok

Predelaj v e-gradivih pesem Kajetana Koviča Južni otok. V pomoč ti je tudi spletna stran <http://gradiva.txt.si/slovenscina/slovenscina-za-gimnazije-srednje-sole/4-letnik/4-letnik/sodobno-slovensko-pesnistvo-2/motivacija-11/uvod-259/>.

V svojem e-Listovniku, v razdelku Moje učenje (za vsako poglavje imaš na levi strani tabele zapisano, kam kaj vpisuj), dopolnjuj spodnje zahteve.

|  |  |
| --- | --- |
| **Predznanje** | Na spletni povezavi <http://gradiva.txt.si/slovenscina/slovenscina-za-gimnazije-srednje-sole/4-letnik/4-letnik/sodobno-slovensko-pesnistvo-2/motivacija-11/uvod-259/> si oglej posnetek in ga komentiraj. Pomagaj si z vprašanji na omenjeni spletni strani. Svoj zapis oddaj v rubriko Predznanje. |
| **Cilji** | S številkami 1–9 označi, kaj od navedenega bi postavil za svoj prvi, kaj za nadaljnje cilje:   * spoznati osnovne podatke o avtorju in njegovem delu; * poiskati motive v pesmi, določiti temo in idejo; * razložiti pomen južnega otoka; * prepoznati simbole v pesmi in njihov pomen; * določiti zgradbo pesmi in zvočni ter stavčni slog; * prepoznati tipična pesniška sredstva in jih poimenovati; * utemeljiti, ali je pesem Južni otok osebnoizpovedna ali življenjskofilozofska; * natančno načrtovati svoje delo; * spremljati in ovrednotiti delo (samoevalvacija). |
| **Strategije** | Razmisli in v e-Listovnik zapiši odgovore na vprašanja:   1. Kako bom dosegel zastavljene cilje? 2. Kdo mi bo pri tem pomagal? 3. Ali poznam učinkovite strategije učenja in dela z viri? |
| **Dokazi** | Kako boš dokazal, da si cilj dosegel? Pri tem odgovori na spodnje zahteve (le-te so označene z barvami – za popolno poznavanje poglavja moraš poznati odgovore na vse zahteve):  – zna poiskati osnovne podatke o avtorju in njegovem delu (pomagaš si lahko s spletno stranjo  <http://gradiva.txt.si/slovenscina/slovenscina-za-gimnazije-srednje-sole/4-letnik/4-letnik/sodobno-slovensko-pesnistvo-2/motivacija-11/o-avtorju-46/>);  – zna poiskati, v kateri pesniški zbirki je izšla pesem, in razložiti njen naslov;  – pojasni, ali je južni otok v tej pesmi samo motiv ali simbol, in razloži njegov pomen;  – poimenuje temo in idejo pesmi;  – zna določiti zgradbo pesmi in označiti zvočni ter stavčni slog;  – v e-gradivih na povezavi <http://gradiva.txt.si/slovenscina/slovenscina-za-gimnazije-srednje-sole/4-letnik/4-letnik/sodobno-slovensko-pesnistvo-2/motivacija-11/obravnava-446/> reši naloge (na koncu fotografiraj rešitve in jih dodaj med dokaze);  – določi vrsto prirednih razmerij v stavkih in razloži, v kakšni  zvezi sta skladenjska struktura in sporočilo pesmi;  – utemelji, ali je Južni otok osebnoizpovedna ali življenjskofilozofska  pesem;  – izpiše in razčleni biblijske motive;  – razmisli, ali je iskanje južnega otoka oblika romantičnega umika iz nelepega sveta v domišljijo.    Dopolni **delovni list Južni otok\_DL** in ga oddaj med Dokaze(Če si sproti oddajal vse dokaze, potem na delovnem listu odgovori le na tista vprašanja, na katera še nisi odgovoril med samo obravnavo.) |
| **Samoevalvacija** | V e-Listovniku dopolni povedi:   1. S čim si bil zadovoljen pri učenju? 2. Kaj ti je posebno dobro uspelo? 3. Kaj bi lahko izboljšal? 4. Kaj si pri tem spoznal o sebi/svojem delu? 5. Kako boš učenje zastavil prihodnjič? |

|  |  |
| --- | --- |
| **Standard znanja** | |
| Rdeče | Minimalne zahteve, ki so pogoj za oceno 2. |
| Modro | Temeljne zahteve, ki so pogoj za oceno 3 ali 4. |
| Zeleno | Višje zahteve, ki so pogoj za oceno 4 ali 5. |

Pri učenju in izdelavi nalog lahko uporabiš tudi druge vire.

Viri:

– <http://gradiva.txt.si/slovenscina/slovenscina-za-gimnazije-srednje-sole/4-letnik/4-letnik/sodobno-slovensko-pesnistvo-2/motivacija-11/obravnava-445/>, 17. 10. 2017

– Janko Kos, Virk, Kocijan, Kralj, Matevž Kos: Svet književnosti 4. Maribor: Obzorja, 2003

– Pavlič, Pezdirc Bartol, Lah, Lenaršič, Perko: Berilo 4, Umetnost besede. Ljubljana: Mladinska knjiga, 2010.